NSB type 47

NHJ litra H var en serie på tre damplokomotiver, nummer 96, 97 og 98, med akselrekkefølge 1'D-3 bygget av Borsig i Berlin for Norsk Hoved-Jernbane (NHJ) mellom 1910 og 1912.
De ble benevnt NHJ litra B fra 1923, og fra 1926 NSB type 47 etter de ble overtatt av NSB sammen med resten av materiellet på Hovedbanen.

Lokomotivene var bygget for å gå i tyngre godstog på Hovedbanen og i Brynsbakken. De var en videreutvikling av NSB type 19 og fikk 14,3 tonns akseltrykk, hastighet på 50 km/t og overheter. Maskinene var ikke helt vellykket, men gikk i Oslo distrikt fram til 1954 da nr. 96 ble utrangert mens nr. 97 og 98 i 1952 og 1953 ble overført til Vestfoldbanens godstog og gikk der fram til elektrifiseringen i 1957.

Se også 
 Liste over damplokomotiver hos Norsk Hoved-Jernbane

Litteratur

Eksterne lenker 
 Type 47 – NJK Materielldatabasen

 Damplokomotiver i Norge